METK nõuandeteenistus

Põllupäev demofarmis ATK Linaväsrtik OÜ
2024-10-22 10:00 - 15:00 (Europe/Tallinn) | Tartumaa, Eesti
Maaelu Teadmuskeskus koostöös ATK Linavästrik OÜ-ga korraldavad põllupäeva! Üritus toimub Climate Farm Demo projekti raames, milles ATK Linavästrik OÜ osaleb demofarmina.
Põllupäeval tutvume ATK Linavästrik OÜ tegevuste, kliimasõbralike praktikatega ja süsiniku jalajälje hindamistulemustega. Lisaks arutelme koos praktikutega otsekülvi teemal ning pärastlõunal külastame ATK Linavästrik OÜ põlde.
Toimumise aeg: 22. oktoober 2024
Kogunemiskoht: täspsutamisel, Elva vald
PÄEVAKAVA*
09:30–10:00 Kogunemine
10:00–10:15 Sissejuhatus ja Climate Farm Demo projekti tutvustus – METK10:15-10:45 ATK Linavästrik OÜ ja süsinikujalajälje hindamistulemuste tutvustamine – Erika Lõhmuste (eAgronom), Ago Täkker (ATK Linavästrik OÜ)
10:45-11:15 Otsekülvi plussid ja miinused praktiku vaatest – Taavi Tobreluts (Primastu OÜ), Erika Lõhmuste (eAgronom)
11:15-11:45 Intervjuu Jaak Täkkeriga – Jaak Täkker (ATK Linavästrik OÜ), Erika Lõhmuste (eAgronom)
11:45-13:00 Lõuna ja liikumine põllue (liikumine toimub isiklike sõiduautodega)
13:00-15:00 Põldude külastus
*Korraldaja jätab endale õiguse teha päevakavas muudatusi.
Põllupäev läheb arvesse KSM toetuse sobiva õppena.
Osalemiseks on vajalik registreerimine, mida saab teha hiljemalt 17. oktoobrini!

Infopäev: Agrorobootika: keskkonnasäästlike ja -teadlike materjalide kasutamine põllumajanduses
2024-10-22 10:00 - 15:15 | Tartu, Eesti
Täpsem info ja registreerumine SIIT

Infopäev annab ülevaate keskkonnasäästlikest materjalidest ja nende teadlikust kasutamisest põllumajanduses.

Infopäev toimub MAK 2014-2020 meetme „Teadmussiirde pikaajaline programm põllumajanduse, toidu ja maamajanduse tegevusvaldkonnas“ põllumajanduse digipöörde valdkonna raames ja selle toimumist toetab Euroopa Liit.

Infopäevast võivad osa võtta kõik sellest huvitatud isikud, nii füüsilised isikud kui ettevõtete esindajad.
Eriti ootame infopäevale teadmisi täiendama põllumajandustootjaid ja põllumajandustehnika müügi ning hooldusega tegelevate ettevõtete esindajaid.
Sündmusel osalemine läheb Keskkonnasõbraliku majandamise kohustuse (KSM), MULD ja VESI koolitusarvestusse.

Infopäeva korraldaja:
Eesti Maaülikooli avatud ülikool
Fr. R. Kreutzwaldi 56/1
51006 Tartu,
tel 731 3275
e-post: avayl@emu.ee
http://avatudylikool.emu.ee/

eAgronomi 2024. aasta otsekülvi katsepõllu ühisjalutus
2024-10-23 12:00 - 14:00 | Harjumaa, Harjumaa, Eesti
23 oktoobril, peaaegu kaks kuud pärast edukalt toimunud eAgronomi otsekülvi demopäeva, koguneme taas Mäe Teravili OÜ põldudel, et ühiselt hinnata ja vaadelda masinate külvitulemusi. See on suurepärane võimalus näha oma silmaga, kuidas erinevad külvikud erinevates põlluoludes töötasid ja milliseid tulemusi nad andsid.
Üritus algab kell 12:00 ja kestab orienteeruvalt kaks tundi. Selle aja jooksul on meil plaanis teha põllul ühine jalutuskäik, kus eAgronomi agronoomid jagavad oma teadmisi ja kogemusi otsekülvi tehnoloogia ning masinate tulemuste kohta. See on suurepärane võimalus saada vahetut tagasisidet, arutleda kolleegidega ja õppida midagi uut.

📍 Koguneme põllul. Täpse asukoha leiate siit: https://maps.app.goo.gl/sVUqqN5VmeRy7F6m9
Ühisjalutust viivad läbi eAgronomi agronoomid.
✅ Et teaksime tulijate hulgaga arvestada, palun registreeri enda osalus siin: https://forms.gle/hMKrmgurHhVF3Mqc6
Näeme peagi põllul!
Vaata veel: Otsekülvi tulevik on kohal – mida õppisime eAgronomi otsekülvi demopäeval?

Jätkusuutlik põllumajandusmaastik ja loodusehüved
2024-10-25 10:00 - 17:00 | Tartu, Eesti
Koolitus annab ülevaate, kuidas põllumajandusmaastiku kujundamine ja haldamine tagab ja toetab looduse hüvede säilimise põllul sh õpitakse tundma põllumajanduskahjureid, nende looduslikke vaenlasi ja tolmeldajaid.
Koolitus toetab põllumajandustootjate üleminekut kliimapaindlikule ja jätkusuutlikule tootmisele, mis arvestab EL strateegia Talust Taldrikule põhimõtteid.

Koolituse sihtrühm:

Koolitus on suunatud põllumajandusettevõtete töötajatele (agronoomid, põllumajanduse nõuandjad, põllumajandusmasinate ja seadmete tehnilise toena töötavad inimesed, taimekasvatajad, nii suur- kui väiketootjad), kellel on vajadus ja huvi õppida paremini tundma põllumajandusmaastike kujundamist ja haldamist ning põllumajanduskahjureid.
Samuti on koolitusele oodatud EMÜ töötajad.
Koolituse sihtrühma ei kuulu eraisikud ja EMÜ tasemeõppe üliõpilased.

Koolitus toimub auditoorselt, viie õppepäevana: 25. oktoober, 8. november, 15. november, 29. november, 6. detsember 2024.
Õppetöö toimub kõigil koolituspäevadel ajavahemikus kell 10.00-17.00.
(Lisainfo parkimisest, bussi/rongiga tulemisest ja majutumisest)

Koolitusel osalemiseks on vajalik:

kuulumine sihtrühma;
õigeaegne registreerumine koolitusele;
tähtajaks esitatud motivatsioonikiri;
piisav aeg ja valmisolek osaleda ettenähtud koolituspäevadel sh koolitus lõpetada.

Täpsem info ja registreerumine SIIT

Koolitus toimub ülikoolides ja rakenduskõrgkoolides toimuvate täiskasvanute täienduskoolituse kursuste riikliku koolitustellimuse 2024. aastaks tellimuse raames ning tegevust rahastatakse taaste- ja vastupidavusrahastu investeeringust “Roheoskused ettevõtete rohepöörde toetamiseks”.
Koolitus on sihtrühma kuuluvale ja koolituse lõpetamise nõuded täitnud õppijale tasuta.

Koolituse koordinaator:
Liisi Veske
Avatud ülikooli täiendusõppe peaspetsialist
Eesti Maaülikool
Tel: 58 847 561
Fr. R. Kreutzwaldi 56/1-A304
liisi.veske@emu.ee
